2.  ลักษณะการประกอบธุรกิจ

    1.  ความเป็นมา

บริษัท โรงพิมพ์ตะวันออก จำกัด (มหาชน) ก่อตั้งขึ้นเมื่อวันที่ 1 สิงหาคม 2533
ด้วยทุนจดทะเบียนเริ่มแรก 1 ล้านบาท ประกอบธุรกิจการพิมพ์ครบวงจร
โดยการรับจ้างพิมพ์งานต่าง ๆ ทั้งภายในและภายนอกประเทศ ผู้ก่อตั้ง คือ คุณสนธิ ลิ้มทองกุล
และนายยุทธ ชินสุภัคกุล ได้รับการส่งเสริมการลงทุนจากคณะกรรมการส่งเสริมการลงทุน (BOI)
เมื่อเดือนกันยายน 2533 และได้เริ่มเปิดดำเนินการในเดือนพฤศจิกายน ปีเดียวกัน

ต่อมาบริษัทฯ ก็ได้เพิ่มทุนเพื่อขยายกำลังการผลิตตามลำดับ จนเป็นทุนจดทะเบียนที่ชำระแล้ว 300
ล้านบาท จากนั้นได้เพิ่มทุนอีก 60 ล้านบาท
เพื่อเสนอขายแก่ประชาชนทั่วไปและได้เข้าเป็นบริษัทจดทะเบียนในตลาดหลักทรัพย์แห่งประเทสไทย
เมื่อวันที่ 22 กุมภาพันธ์ 2536

จากการที่ธุรกิจของบริษัท เติบโตอย่างต่อเนื่อง ทำให้บริษัทฯ ต้องจัดตั้งบริษัทย่อย
และได้ลงทุนในบริษัทร่วม ดังนี้

13 กรกฎาคม 2536 บริษัทได้ลงทุนถือหุ้น 99.99% ในบริษัท เอ็กเพรสการพิมพ์ จำกัด
โดยมีทุนจดทะเบียนและเรียกชำระแล้ว 100 ล้านบาท เพื่อเป็นการขยายตลาด
การรับจ้างพิมพ์ภายในประเทศ

31 มีนาคม 2537 บริษัทฯ ได้ลงทุนถือหุ้น จำนวน 25% ของทุนที่ออกและเรียกชำระแล้ว 40
ล้านบาทในบริษัท นอร์ทอีสเทิร์น พริ้นติ้ง แอนด์ แพกเก็จจิ้ง จำกัด จำนวน 9,999,230 บาท
เพื่อเป็นการขยายกิจการ และดำเนินการของบริษัทฯ
ในธุรกิจสิ่งพิมพ์ให้ควบคุมทุกภูมิภาคของประเทศ

ธันวาคม 2537 บริษัทฯ ได้ลงทุนถือหุ้นจำนวน 62.50% ของทุนที่ออกและเรียกชำระแล้ว 40
ล้านบาทในบริษัท นอร์เทิร์น พริ้นติ้ง แอนด์ แพกเก็จจิ้ง จำกัด จำนวน 25 ล้านบาท
เพื่อเป็นการขยายกิจการ และดำเนินการของบริษัทในธุรกิจสิ่งพิมพ์ให้ควบคุมทุกภูมิภาคของประเทศ

กุมภาพันธ์ 2538 บริษัทฯ ได้ลงทุนถือหุ้นจำนวน 100% ของทุนนี้จดทะเบียน มูลค่า 50 ล้านบาท
และเรียกชำระครึ่งหนึ่ง 25 ล้านบาท ในบริษัท มาร์คเซ็นซิ่ง (ประเทศไทย) จำกัด จำนวน 25
ล้านบาท เพื่อเป็นการขยายกิจการไปยังธุรกิจการผลิตกระดาษประเภท Thermal Paper

กุมภาพันธ์ 2539 บริษัทฯ ได้ลงทุนถือหุ้น จำนวน 100% ของทุนที่ออกและเรียกชำระเต็มมูลค่า HKD
192,257,500 ในบริษัท Asher & Co., (Hong Kong) Limited จำนวน 76.72
ล้านบาทเป็นฐานการพิมพ์กระดาษประเภท Securit Paper

จากการนี้โรงพิมพ์ก่อตั้งขึ้น
โดยมีวัตถุประสงค์หลักเพื่อให้เป็นโรงพิมพ์สำหรับรองรับสิ่งพิมพ์หนังสือพิมพ์ธุรกิจรายวัน “ผู้จัดการ”
และงานพิมพ์อื่นๆ ในกลุ่มบริษัทเอง ซึ่งสัดส่วนรายได้มีมูลค่าสูงถึงกว่าร้อยละ 80
ของรายได้รวมของบริษัท
ดังนั้นโครงสร้างรายได้ของบริษัทจึงถูกผูกไว้กับสิ่งพิมพ์ดังกล่าวเป็นส่วนใหญ่
เมื่อบริษัทผู้ผลิตสิ่งพิมพ์ดังกล่าวประสบปัญหาทางธุรกิจ
อันสืบเนื่องมาจากภาวะตกต่ำทางเศรษฐกิจโดยรวม อีกทั้งส่วนแบ่งทางการตลาด
หนังสือพิมพ์ธุรกิจของบริษัทผู้ผลิตสิ่งพิมพ์ดังกล่าวลดลงเป็นอันมาก
รวมทั้งการปิดตัวเองของสิ่งพิมพ์ประเภทนิตยสาร หนังสือพิมพ์ธุรกิจการเงินฉบับอื่น ๆ
ยิ่งทำให้กระทบกับรายได้จากค่าจ้างพิมพ์และบริการงานพิมพ์มากยิ่งขึ้นไปอีก

ซึ่งในปัจจุบันนี้ทั้งบริษัทร่วมและบริษัทย่อยได้หยุดดำเนินกิจการแล้วเนื่องจากประสบปัญหาการขาดทุนและผลกระทบจากภาวะเศรษฐกิจตกต่ำ
และจากแผนฟื้นฟูกิจการได้มีการโอนหุ้นของบริษัทย่อยและร่วม ให้กับเจ้าหนี้รายที่ได้จดจำนองไว้
ดังนั้น ปัจจุบันนี้ บริษัทจะไม่มีเงินลงทุนในบริษัทอื่นแต่อย่างใด บริษัทได้รับการส่งเสริมการลงทุนจาก
BOI ในการยกเว้นภาษีนำเข้าเครื่องจักรและวัตถุดิบที่นำเข้ามาผลิตเพื่อการส่งออก 100%
แต่ในปัจจุบันบริษัทไม่ได้รับผลประโยชน์จากบัตรส่งเสริมจาก BOI เพราะพ้นระยะเวลาส่งเสริมแล้ว

การประกอบธุรกิจการพิมพ์ของบริษัท โรงพิมพ์ตะวันออก จำกัด (มหาชน)
มีการรับ-จ้างพิมพ์สิ่งพิมพ์ต่างๆ ทั้งหนังสือพิมพ์ “ผู้จัดการ” นิตยสาร หนังสือเรียน หนังสือปกแข็ง
ปกอ่อน ตามความต้องการของลูกค้า ซึ่งบริษัท โรงพิมพ์ตะวันออก จำกัด (มหาชน) เป็น 1 ใน 5
ของโรง-พิมพ์ขนาดใหญ่
จึงสามารถรับพิมพ์งานที่มีปริมาณมากและต้องการความรวดเร็วในการพิมพ์ได้
รวมทั้งงานพิมพ์แบบเรียน หนังสือและตำราเรียนต่างๆ
โดยใช้กระดาษชนิดเดียวกันกับการพิมพ์หนังสือพิมพ์ ในการผลิตสิ่งพิมพ์ของบริษัทมีทั้งการพิมพ์ม้วน
(Web Press) และการพิมพ์แผ่น (Sheet Press) โดยที่การพิมพ์ม้วนจะใช้ในการพิมพ์หนังสือพิมพ์
ส่วนการพิมพ์แผ่นจะใช้ในงานพิมพ์นิตยสาร แผ่นพับ โบรชัวร์ต่างๆ หนังสือปกอ่อนและปกแข็ง

อนาคตบริษัทจะพยายามรักษาระดับรายได้จากการขายและบริการงานพิมพ์ สำหรับ ในปี พ.ศ.2546
บริษัทได้มีการประมาณยอดขาย 445 ล้านบาท เพิ่มขึ้นจากปีที่ผ่านมา 55 ล้านบาท
โดยที่บริษัทได้ทำการประเมินคุณภาพลูกค้าอย่างละเอียด รอบคอบ และมีการทำสัญญาว่าจ้างการพิมพ์
โดยเน้นเงื่อนไขการชำระค่าบริการจ้างพิมพ์ให้แน่นอน